b'\n_START_ARTICLE_\nPan (luna)\n_START_SECTION_\nOdkritje\n_START_PARAGRAPH_\nOdkril jo je leta 1990 Mark R. Showalter na posnetku, ki ga je naredila sonda Voyager 2 \xc5\xbee leta 1981. Najprej je dobila za\xc4\x8dasno ime S/1981 S 13. (oznaka za nazaj, odkritje so objavili \xc5\xa1ele leta 1990) . Znana je tudi kot Saturn XVIII. Luna se nahaja v Enckejevi vrzeli v obro\xc4\x8du A (zunanji obro\xc4\x8d)._NEWLINE_Obstoj naravnega satelita v Enckejevi vrzeli so napovedali \xc5\xbee leta 1985 Jeffrey N. Cuzzi in Jeffrey D. Scargle , ko je sonda Voyager letela mimo Saturna. Na posnetkih so opazili valovite motnje v sistemu obro\xc4\x8dev. \xc5\xbde takrat so Mark R. Showalter in drugi astronomi zra\xc4\x8dunali kak\xc5\xa1no bi lahko bilo telo (velikost in tirnico), ki te motnje povzro\xc4\x8da. Pozneje so na posnetkih Voyagerja 2 na\xc5\xa1li luno na mestu, ki se je samo za 1 \xc2\xba razlikovalo od napovedane._NEWLINE_Ime je dobila po bogu Panu (bog pastirjev in \xc4\x8dred) iz gr\xc5\xa1ke mitologije leta 1991\n_START_SECTION_\nTirnica\n_START_PARAGRAPH_\nLuna Pan obkro\xc5\xbea Saturn na razdalji okoli 133.584 km v 13 urah in 48 minutah. Tirnica le\xc5\xbei skoraj v ravnini Saturnovega ekvatorja v obro\xc4\x8du A. S svojim te\xc5\xbenostnim vplivom je na svoji poti o\xc4\x8distila obro\xc4\x8d do te mere, da je nastala Enckejeva vrzel.. Predvidevajo, da bi se lahko znotraj obro\xc4\x8dev nahajalo \xc5\xa1e ve\xc4\x8d doslej neodkritih lun.'